Document ID: 32004D0273

Id-Deċiżjoni tal-Kummissjoni
tat-18 ta’ Marzu 2004
li tadatta d-Deċiżjoni 2001/881/KE rigward żidiet u tnaqqis lil-lista ta’ postijiet ta’ l-ispezzjon fuq il-limiti tal-pajjiż minħabba fl-adeżjoni tar-Repubblika Ċeka, l-Estonja, Ċipru, il-Latvja, il-Lituwanja, l-Ungerija, Malta, il-Polonja, l-Islovenja u is-Slovakkja
(mgħarrfa taħt dokument nru K (2004) 823)
(Test b’rilevanza għaż-ŻEE)
(2004/273/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat it-Trattat ta’ l-Adeżjoni tar-Repubblika Ċeka, l-Estonja, Ċipru, il-Latvja, il-Lituwanja, l-Ungerija, Malta, il-Polonja, l-Islovenja u is-Slovakkja, u partikolarment l-Artikolu 2(3) tiegħu,
Wara li kkunsidrat l-Att ta’ Adeżjoni tar-Repubblika Ċeka, l-Estonja, Ċipru, il-Latvja, il-Lituwanja, l-Ungerija, Malta, il-Polonja, l-Islovenja u is-Slovakkja [1], u partikolarment l-Artikolu 57 tiegħu,
Billi:
(1) Għal ċerti atti adottati mill-Kummissjoni, li jibqgħu validi lil hemm mill-1 ta’ Mejju 2004, u jeħtieġu adattament minħabba fl-adeżjoni, l-adattamenti ma kienux provvduti fl-Att ta’ Adeżjoni, partikolarment fl-Anness II tiegħu. Dawn l-adattamenti addizzjonali jeħtieġu li jiġu adottati qabel l-adeżjoni sabiex ikunu applikabbli mill-adeżjoni.
(2) Il-proċess ta’ tkabbir se jirriżulta f’ċaqliq sinifikanti u bdil fil-limitu ta’ l-art tal-Komunità l-ġdida ma' pajjiżi terzi ġirien, bl-estensjoni tal-fruntiera kostali sabiex tinkludi aktar kosta tal-baħar mill-ibħra Baltiċi u Meditterranji, u biż-żieda ta’ numru ta’ ajruporti internazzjonali.
(3) Fl-istess ħin bħala riżultat ta’ adeżjoni s-suq waħdieni se jespandi biex ikopri ħafna mill-Ewropa ċentrali u ċerti Stati Membri, prinċipalment l-Awstrija, il-Ġermanja,u l-Italja se jiefqu milli jkunu l-fruntiera tal-Lvant tal-Komunità ma’ pajjiżi terzi, u ċerti mill-postijiet ta’ spezzjoni fuq il-limiti tal-pajjiż f’dawn l-Istati Membri se jiefqu milli jiffunzjonaw hekk.
(4) Il-lokazzjonijiet proposti mressqa bħala posti ta’ spezzjoni fuq il-limiti tal-pajjiż ma’ pajjiżi terzi fl-Istati Membri ġodda kienu s-suġġett ta’ spezzjoni mill-Kummissjoni u anke mir-rappreżentanti ta’ l-Istati Membri u huwa meqjus li ċerti minn dawn il-lokazzjonijiet se jitlestew skond il-ħtiġijiet ta’ l-UE sa l-adezjoni.
(5) Il-lista pubblikata ta’ posti ta’ spezzjoni fuq il-limiti tal-pajjiż approvati trid tiġi adattata biex titqies din il-bidla fis-sitwazzjoni u lista ta’ postijiet ta’ spezzjoni fuq il-limiti tal-pajjiż fi Stati Membri ġodda trid tiżdied ma’ dawk dikjarati fid-Deċiżjoni tal-Kummissjoni 2001/881/KE [2] kif emendata l-aħħar bid-Deċiżjoni tal-Kummissjoni 2003/831/KE [3].
(6) Il-listi ta’ postijiet ta’ spezzjoni fuq il-limiti ta’ pajjiż fl-Awstrija, il-Ġermanja u l-Italja jridu jiġu emendati biex tiġi riflessa n-nuqqas tal-funzjoni ta’ ċertu mill posti fil-pajjiżi f’dawn l-Istati Membri.
(7) Il-lista ta’ posti ta’ spezzjonijiet fuq il-limiti tal-pajjiżi ġodda trid tiġi supplimentata f’data aktar tard b’posti addizzjonali fl-Istati Membri ġodda kif jitlestew il-faċilitajiet u jiġu provduti l-garanziji kollha meħtieġa.
ADOTTAT DIN ID-DEĊIŻJONI:
Artikolu 1
L-Anness mad-Deċiżjoni tal-Kummissjoni 2001/881/KE huwa kumplimentat bil-lista ta’ posti ta’ spezzjoni fuq il-limiti tal-pajjiż fl-Anness I.
Artikolu 2
Il-lista ta’ posti ta’ spezzjoni fuq il-limiti tal-pajjiż imsemmija fl-Artikolu 1 tista’ tiġi riveduta sa’ l-1 ta’ Mejju 2004 b’mod partikolari biex jiżdiedu posti ta’ spezzjoni fuq il-limiti tal-pajjiż ġodda li se jkunu lesti sa’ l-adeżjoni, jew biex jitħassru xi posti ta’ spezzjoni fuq il-limiti tal-pajjiż fejn ir-riżultat tal-monitorjar ta’ trasposizzjoni ta’ l-acquis ta’ l-UE mhuwiex sodisfaċenti.
Artikolu 3
Il-postijiet ta’ spezzjoni fuq il-limiti tal-pajjiż fl-Anness II huma mħassra mid-dħul għall-Awstrija, il-Ġermanja u l-Italja fl-Anness mad-Deċiżjoni tal-Kummissjoni 2001/881/KE.
Artikolu 4
Din id-Deċiżjoni għandha tapplika bla ħsara għal u mid-dħul fis-seħħ tat-Trattat ta’ l-Adeżjoni ta’ l-2001.
Artikolu 5
Din id-Deċiżjoni hija indirizzata lill-Istati Membri.
Magħmula fi Brussel, fit-18 ta’ Marzu 2004.

Labels: 10
18
17
6